গবেষণায় দেখা যায়, যেসব নারী পরিবার পরিকল্পনার পদ্ধতি হিসেবে জন্মবিরতিকরণ পিল ব্যবহার করেন, এবং সন্তানকে বুকের দুধ যারা দেন তাদের মাঝে ওভারিয়ান ক্যান্সার হবার প্রবণতা কম। এই দুটি পদ্ধতি বেশ স্বাভাবিক। তবে যাদের শরীরে ওভারিয়ান ক্যান্সার হবার ঝুঁকি বেশী, তারা আরো বড় একটি সিদ্ধান্ত নিতে পারেন, আর তা হলো ওভারি এবং ফ্যালোপিয়ান টিউব অপসারণ। পাশ্চাত্যে কেউ কেউ এই কাজটির সিদ্ধান্ত নেন কারণ ওভারিয়ান ক্যান্সার রোধে এটি একটি কার্যকরী পদ্ধতি। আমাদের দেশে অবশ্য এমনটা করার সিদ্ধান্ত নেওয়া এবং এই অস্ত্রোপচার করানোটা এখনো প্রচলিত নয়।